**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony | | | | | | | | | | |
| **Predkladateľ (a spolupredkladateľ)** | | | | | | | | | | |
| Ministerstvo spravodlivosti Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia práva EÚ | | | | | | |
| *V prípade transpozície uveďte zoznam transponovaných predpisov:*  Smernica Európskeho parlamentu a Rady (EÚ) 2019/1023 z 20. júna 2019 o rámcoch preventívnej reštrukturalizácie, o oddlžení a diskvalifikácii a o opatreniach na zvýšenie účinnosti reštrukturalizačných, konkurzných a oddlžovacích konaní a o zmene smernice (EÚ) 2017/1132 (Smernica o reštrukturalizácii a insolvencii) (Ú. v. EÚ L 172, 26. 6. 2019) | | | | | | | | | | |
| **Termín začiatku a ukončenia PPK** | | | | | | *November 2022* | | | | |
| **Predpokladaný termín predloženia na pripomienkové konanie** | | | | | | *December 2022* | | | | |
| **Predpokladaný termín začiatku a ukončenia ZP\*\*** | | | | | |  | | | | |
| **Predpokladaný termín predloženia na rokovanie vlády SR\*** | | | | | |  | | | | |
|  | | | | | | | | | | |
| 1. **Definovanie problému** | | | | | | | | | | |
| Slovenská republika sa v rámci Plánu obnovy a odolnosti (komponent 14) zaviazala prijať novú legislatívu pre zjednotenie a elektronizáciu procesov riešenia insolvenčných problémov, nakoľko aktuálne neexistuje právny rámec na zavedenie jednotného, plne digitalizovaného procesu riešenia insolvenčných problémov. Aktuálna právna úprava totiž vychádza z pravidla publikácie v Obchodnom vestníku, v ktorom sa povinne zverejňujú dokumenty v zmysle ustanovení zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov (ďalej len „zákon č. 7/2005 Z. z.“), zákona č. 111/2022 Z. z. o riešení hroziaceho úpadku a o zmene a doplnení niektorých zákonov (ďalej len „zákon č. 111/2022 Z. z.“), ako aj v zmysle ustanovení niektorých ďalších súvisiacich právnych predpisov, napr. zákona č. 8/2005 Z. z. o správcoch a o zmene a doplnení niektorých zákonov v znení neskorších predpisov (ďalej len „zákon č. 8/2005 Z. z.“). Ďalej aktuálna právna úprava ukladá povinnosť zverejňovať v registri úpadcov (register zriadený zákonom č. 7/2005 Z. z.) údaje o konaniach vedených podľa zákona č. 7/2005 Z. z., pričom tieto sa zverejňujú v rozsahu, v ktorom ich konkrétne zákonné ustanovenie vymedzuje. Aktuálna podoba registra úpadcov a roztrieštenosť zverejňovania dokumentov v konaniach vedených podľa zákona č. 7/2005 Z. z. neposkytuje možnosti pre elektronizáciu daných procesov (vedenie konania elektronicky) na úkor transparentnosti týchto konaní. Ako vyplýva z uvedeného, absentuje centralizovaný elektronický systém, ktorého zmyslom by bol jednotný manažment insolvenčných procesov, a to najmä konkurzného konania vrátane malého konkurzu, reštrukturalizačného konania, konania o oddlžení, ako aj verejnej preventívnej reštrukturalizácie ako predinsolvenčného konania (registrovaného) a likvidácie nariadenej súdom ako aj dodatočnej likvidácie, v ktorej bol súdom ustanovený likvidátor. Je zrejmé, že neprepojené elektronické systémy vedú k strate relevantných informácií, prípadne k vzniku informácií, ktoré nie sú spracovateľné v informačných systémoch, alebo nie sú dostatočne odlíšiteľné na to, aby bolo možné medzi nimi vyhľadávať. Decentralizácia existujúcich elektronických systémov preto značne sťažuje a spomaľuje konania, ktoré je možné ich elektronizáciou stransparentniť. Vzhľadom na uvedené a najmä vzhľadom na účely plnenia Plánu obnovy a odolnosti (komponent 14) je nutné prijatie novej právnej úpravy pre zjednotenie predinsolvenčných, likvidačných a insolvenčných konaní v rámci jedného informačného systému, ktorý zabezpečí čo najväčšiu digitalizáciu týchto procesov. | | | | | | | | | | |
| 1. **Ciele a výsledný stav** | | | | | | | | | | |
| Základným cieľom návrhu zákona je zavedenie centralizovaného elektronického systému pre vedenie konkurzného konania, reštrukturalizačného konania, konania o oddlžení, konania o verejnej preventívnej reštrukturalizácie ako aj likvidácie a dodatočnej likvidácie (ak ide o likvidáciu nariadenú súdom, v ktorej bol súdom ustanovený likvidátor). Elektronizácia týchto konaní má za cieľ nielen zabezpečiť transparentné a rýchle konanie, ale aj zníženie času a nákladov potrebných na ukončenie podnikania, zlepšenie zberu údajov a kvality dát potrebných pre hodnotenie dotknutých procesov, vytvorenie transparentného a efektívneho procesného rámca predinsolvenčných, insolvenčných a reštrukturalizačných konaní. Okrem uvedeného je cieľom pripravovanej právnej úpravy elektronizácia a unifikácia správcovského spisu (v čo najväčšom rozsahu) a informácií, ktoré sa v súčasnosti publikujú cez viaceré informačné systémy (register úpadcov a obchodný vestník). Zjednodušenie a zrýchlenie procesov zároveň prispeje k zníženiu administratívnych bariér v podnikaní na Slovensku. Na tento účel sa zavádza register predinsolvenčných, likvidačných a insolvenčných konaní (ďalej len „insolvenčný register“), ktorý vo svojej podstate nahrádza existujúce informačné systémy, vrátane účinkov spojených s publikáciou údajov a udalostí v týchto informačných systémoch. V súvislosti so zavedením nového insolvenčného registra dochádza k zmenám v dotknutých právnych predpisoch tak, aby doručovanie podaní, rozhodnutí a iných písomnosti v dotknutých konaniach, vrátane ich evidencie a zverejňovania a účinkov spojených s ich zverejnením bolo realizované prostredníctvom jedného informačného systému. | | | | | | | | | | |
| 1. **Dotknuté subjekty** | | | | | | | | | | |
| Právnické osoby, fyzické osoby, správcovia, súdy, štát | | | | | | | | | | |
| 1. **Alternatívne riešenia** | | | | | | | | | | |
| V prvom rade je potrebné uviesť, že aktuálna právna úprava neposkytuje priestor pre naplnenie podmienok a záväzkov v rámci Plánu obnovy a odolnosti (komponent 14), v ktorom sa Slovenská republika zaviazala prijať novú legislatívu pre zjednotenie a elektronizáciu procesov riešenia insolvenčných problémov. Z uvedeného dôvodu je nutné prijatie novej právnej úpravy, ktorá má za cieľ zabezpečiť existenciu právneho rámca práve pre zavedenie jednotného a digitalizovaného procesu riešenia insolvenčných problémov. V rámci posudzovania alternatívnych riešení bola ako jedna z možností posudzovaná aj možnosť prijatia nového právneho predpisu, ktorý by obsahoval komplexnú právnu úpravu danej problematiky, avšak vzhľadom na roztrieštenosť právnej úpravy v tejto veci bolo ako vhodnejšie riešenie vyhodnotené prijatie návrhu zákona, ktorým sa novelizujú dotknuté právne predpisy v potrebnom rozsahu a právna úprava insolvenčného registra bola systematicky zaradená do právnej úpravy zákona č. 7/2005 Z. z., ktorá v plnom rozsahu nahrádza právnu úpravu registra úpadcov. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  Vyhláška Ministerstva spravodlivosti Slovenskej republiky č. 665/2005 Z. z., ktorou sa vykonávajú niektoré ustanovenia zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov  Vyhláška Ministerstva spravodlivosti Slovenskej republiky č. 666/2005 Z. z. o Kancelárskom poriadku pre správcov v znení neskorších predpisov  Vyhláška Ministerstva spravodlivosti Slovenskej republiky č. 195/2022 Z. z., ktorou sa vykonávajú niektoré ustanovenia zákona č. 111/2022 Z. z. o riešení hroziaceho úpadku a o zmene a doplnení niektorých zákonov | | | | | | | | | | |
| 1. **Transpozícia práva EÚ** | | | | | | | | | | |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.*  Návrhom zákona dochádza aj k zmene a doplneniu ustanovení, ktorými sa transponovala Smernica Európskeho parlamentu a Rady (EÚ) 2019/1023 z 20. júna 2019 o rámcoch preventívnej reštrukturalizácie, o oddlžení a diskvalifikácii a o opatreniach na zvýšenie účinnosti reštrukturalizačných, konkurzných a oddlžovacích konaní a o zmene smernice (EÚ) 2017/1132 (Smernica o reštrukturalizácii a insolvencii) (Ú. v. EÚ L 172, 26. 6. 2019), súčasťou materiálu je taktiež upravená tabuľka zhody, v ktorej sú zohľadnené taktiež zmeny realizované v rámci reformy súdnej mapy. V tomto prípade nebol zistený tzv. goldplating. | | | | | | | | | | |
|  | | | | | | | | | | |
| 1. **Preskúmanie účelnosti** | | | | | | | | | | |
| K preskúmaniu účinnosti a účelnosti návrhu zákona dôjde po uplynutí dvoch rokov od nadobudnutia účinnosti návrhu zákona a to na základe údajov vedených v novom informačnom systéme – insolvenčnom registri v porovnaní s údajmi dostupnými a zverejňovanými podľa aktuálnej právnej úpravy.  Kritéria:   * dĺžka konania, * náklady na podnikateľské prostredie, * dostupnosť údajov v IS. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | | Áno | |  | | Nie |  | | Čiastočne |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| Predkladaný návrh zákona predpokladá tak pozitívny, ako aj negatívny vplyv (negatívny vplyv však v zanedbateľnom rozsahu) na podnikateľské prostredie, pričom niektoré z vplyvov na podnikateľské prostredie nemožno kvantifikovať z dôvodu nedostupnosti údajov, príp. ide o zanedbateľné vplyvy. |
| 1. **Kontakt na spracovateľa** |
| JUDr. Alena Hambáleková  Sekcia legislatívy občianskeho a obchodného práva  Ministerstvo spravodlivosti Slovenskej republiky  Tel.: 02/ 888 91 117  Mail: [alena.hambalekova@justice.sk](mailto:timea.meszarosova@justice.sk) |
| 1. **Zdroje** |
| Informačné systémy Ministerstva spravodlivosti Slovenskej republiky |
| 1. **Stanovisko Komisie na posudzovanie vybraných vplyvov z PPK č. 282/2022**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:**  **K vplyvom na podnikateľské prostredie**  Komisia žiada predkladateľa o dopracovanie Analýzy vplyvov na podnikateľské prostredie a vykonať objektívnejšiu kvantifikáciu vplyvov jednotlivých regulácií.  Odôvodnenie: K uvedeným reguláciám v bode 3.1 v Analýze vplyvov na podnikateľské prostredie je potrebné objektívnejšie určiť počet dotknutých subjektov uvedených regulácií napr. pomocou dostupných údajov v registri úpadcov. Komisia odporúča vychádzať z údajov o počte ročne uskutočnených insolvenčných konaní pri určovaní počtu dotknutých subjektov. V prípade potreby konzultovať vplyvy na podnikateľské prostredie sa predkladateľ môže obrátiť mailovej adrese: 1in2out@mhsr.sk  **Vyhodnotenie pripomienky:**  *Pripomienka bola akceptovaná a analýza vplyvov na podnikateľské prostredie bola v dotknutej časti dopracovaná, pričom dopracovanie bolo konzultované.*  Komisia žiada predkladateľa o dopracovanie Analýzy vplyvov na podnikateľské prostredie a zároveň vyznačenie aj negatívneho vplyvu na podnikateľské prostredie.  Odôvodnenie: Súčasťou predkladanej novely je mnoho ďalších vplyvov, ktoré nie sú uvedené v analýze. Ide napríklad o nasledovné body dôvodovej správy:   * bod 9 - upovedomenie o termíne pojednávania zverejňovať prostredníctvom insolvenčného registra * bod 22 a 23 – vedenie zoznamu pohľadávok v insolvenčnom registri automatizovaným spôsobom * bod 33 až 35 – zvolávanie schôdze veriteľov prostredníctvom insolvenčného registra * bod 41 - právna úprava preddavku na úhradu paušálnej odmeny správcu * body 47 a 48 – zverejnenie zápisnice zo zasadnutia veriteľského výboru v insolvenčnom registri * body 55 až 57, 59, 60 – elektronizácia súpisu majetku * body 61 až 63 – povinnosť správcu zverejňovať správy v insolvenčnom registri * bod 64 – elektronizácia dokumentu evidencia pohľadávok proti podstate * bod 68 - podania návrhu na vyhlásenie malého konkurzu elektronicky * bod 72 - vypustenie povinnosti vo vzťahu k doručovaniu uznesenia * bod 77 a 78 – elektronizácia zoznamu pohľadávok * bod 79 - vypustenie povinnosti písomne informovať podávateľa podnetu na popretie pohľadávky * bod 91 - zverejnenie oznamu o dni a miesta pokračovania schvaľovacej schôdze v insolvenčnom registri správcom * body 101 a 102 – evidovanie námietok v insolvenčnom registri správcom * body 105 až 107 a 109 – zverejňovanie všetkých oznámení v insolvenčnom registri * Čl. V bod 2 - povinnosť správcu bezodkladne vykonávať evidenciu a zverejňovanie údajov v insolvenčnom registri * Čl. V bod 6 - vypustenie povinnosti správcu umožniť nahliadanie do spisu   Vzhľadom na to, že na predložený materiál sa uplatňuje Mechanizmus znižovania byrokracie a nákladov, predkladateľovi vyplýva povinnosť v zmysle bodu 6.7. Jednotnej metodiky na posudzovanie vybraných vplyvov, zaslať aktuálnu verziu časti 3.1 Náklady regulácie analýzy vplyvov na podnikateľské prostredie Ministerstvu hospodárstva na adresu 1in2out@mhsr.sk najneskôr do 45 kalendárnych dní od vyhlásenia právneho predpisu v Zbierke zákonov SR.  **Vyhodnotenie pripomienky:**  Pripomienka bola čiastočne akceptovaná a analýza vplyvov na podnikateľské prostredie bola dopracovaná aj v časti 3.4.  Pri vyhodnotení pripomienky a dopracovaní analýzy vplyvov na podnikateľské prostredie, vrátane kalkulačky nákladov predkladateľ zohľadnil aj Komisiou uvedené regulácie, avšak nesúhlasí s konštatovaním, že Komisiou uvedené regulácie (okrem vypustenia povinnosti správcu umožniť nahliadanie do spisu – v tomto prípade ale len v časti vplyvov na podnikateľské prostredie, a právnej úpravy preddavku na úhradu paušálnej odmeny správcu, keďže ide o odmenu správcu a v tomto prípade má správca postavenie samostatne zárobkovo činnej osoby) sú regulácie, ktoré by mali mať vplyv na náklady „podnikateľského subjektu“. V prvom rade, uvádzané regulácie sa dotýkajú činností a administratívy súdu a správcu, ktorí vedú konkrétne insolvenčné, resp. predinsolvenčné konania. Konajú tak na účely zabezpečenia riadneho, efektívneho a transparentného insolvenčného (súdneho) konania, ktoré má slúžiť na vyriešenie insolvenčných problémov podnikateľa alebo podnikateľa v hroziacom úpadku a súčasne majú za cieľ zabezpečiť pomerné uspokojenie veriteľov, prípadne pokračovanie v podnikaní alebo zákonné a transparentné ukončenie podnikania (v prípade potreby). Súd a ani správca tak nemajú postavenie „podnikateľa“ v pravom zmysle slova, keďže ide o subjekty štátu a subjekty poverené súdom, ktoré sú splnomocnené na postup v týchto konaniach. Práve z uvedených dôvodov podľa názoru predkladateľa do kalkulačky nákladov „podnikateľa“ nepatria regulácie týkajúce sa činnosti súdu v dotknutých konaniach, ako zverejnenie upovedomenia o termíne pojednávania v insolvenčnom registri, vypustenie povinnosti vo vzťahu k doručovania súdnych rozhodnutí, zverejňovanie oznámení, napr. o právoplatnosti súdneho rozhodnutia súdom a pod., nakoľko v tomto prípade ide výlučne o činnosť súdu ako orgánu verejnej moci. Vo vzťahu k reguláciám týkajúcim sa správcu ako vedenie virtualizovaných dokumentov ako zoznam pohľadávok, súpis majetku, evidencia pohľadávok proti podstate, zvolávanie schôdze veriteľov prostredníctvom insolvenčného registra, zverejňovania zápisníc zo zasadnutí veriteľského výboru, správ a oznámení správcu, oznamu o dni a mieste pokračovania schvaľovateľskej schôdze, evidencia námietok, povinnosť vykonávať bezodkladne evidenciu a zverejňovanie údajov v insolvenčnom registri a vypustenie povinnosti písomne informovať podávateľa podnetu na popretie pohľadávky (regulácie uvedené v pripomienke Komisie) je potrebné uviesť, že ide o činnosť správcu, ako osoby poverenej štátom pre výkon tejto konkrétnej správcovskej činnosti v „súdnom“ predinsolvenčnom alebo insolvenčnom konaní. V tomto prípade má predkladateľ za to, že nejde pri výkone týchto konkrétnych činností o výkon „podnikateľskej činnosti“ správcu, preto tieto regulácie podľa jeho názoru nepatria do kalkulačky nákladov (správca koná na základe poverenia súdu a jeho cieľom nie je dosiahnutie zisku, ale vedenie efektívneho a transparentného konania, ktorého cieľom je vo väčšine prípadov zabezpečiť čo najrozsiahlejšie pomerné uspokojenie veriteľov a ukončenie podnikania podnikateľského subjektu v insolvencii, pričom za túto činnosť, na ktorú ho splnomocnil zákon a poveril súd, mu patrí odmena a v tejto časti možno správcu považovať výlučne za samostatne zárobkovú osobu).  Pre úplnosť predkladateľ uvádza, že regulácia úpravy preddavku na úhradu paušálnej odmeny správcu bola uvedená v časti 3.4 analýza vplyvov na podnikateľské prostredie ako potencionálne negatívny vplyv, avšak pri vyznačení negatívneho vplyvu postupoval v súlade s čl. II bodom 10 Jednotnej metodiky pre posudzovanie vybraných vplyvov.  Vo vzťahu k regulácii podania návrhu na vyhlásenie malého konkurzu elektronicky predkladateľ uvádza, že návrh zákona legislatívno-technicky upravuje znenie zákona, vecne k zmene nedochádza (návrh bol podávaný elektronicky aj doposiaľ).  **K vplyvom na rozpočet verejnej správy**  V doložke vybraných vplyvov je označený negatívny vplyv na rozpočet verejnej správy, ktorý nie je rozpočtovo zabezpečený. V analýze vplyvov v tabuľke č.1 je kvantifikovaný nárast výdavkov v sume 1 520 526 eur v roku 2023 a v sume 2 823 834 eur v roku 2024, ktorý je však uvedený ako rozpočtovo zabezpečený. V bode 2.1.1. Financovanie návrhu sa uvádza, že rozpočtové prostriedky sú zabezpečené v rámci návrhu limitu kapitoly MS SR na príslušné rozpočtové roky, z Plánu obnovy a odolnosti a zo štátneho rozpočtu. V nadväznosti na uvedené Komisia žiada zosúladiť doložku vybraných vplyvov na rozpočet verejnej správy a analýzu vplyvov tak, aby z nich nevyplýval rozpočtovo nezabezpečený vplyv, t. j. všetky výdavky budú zabezpečené v rámci schválených limitov kapitoly MS SR na jednotlivé rozpočtové roky, bez dodatočných požiadaviek na rozpočet verejnej správy.  Komisia žiada doplniť zdroje vstupných hodnôt a prepočty, ktoré boli použité pri kvantifikácii dopadu na rozpočet verejnej správy a ostatných zdrojov financovania jednotlivých projektov.  Odôvodnenie: V doložke vybraných vplyvov na rozpočet verejnej správy nie sú uvedené odkazy na zdroje vstupných hodnôt alebo konkrétne podklady, ktoré boli použité pri kvantifikácii dopadu na rozpočet verejnej správy. Bez uvedenia vstupných zdrojov nie je možné overiť odhadovaný dopad na rozpočet verejnej správy (štátny rozpočet, Plán obnovy a odolnosti). Komisia žiada doplniť zdroje vstupných hodnôt a spôsoby prepočtov výšky výdavkov. V prípade investície nad 1 mil. eur bude projekt úpravy IMS zaslaný na hodnotenie MF SR v súlade s úlohami C.5 a C.6 uznesenia vlády č. 649/2020.  **Vyhodnotenie pripomienky:**  Doložka vybraných vplyvov bola upravená tak, aby bolo zrejmé, že negatívny vplyv na rozpočet verejnej správy je rozpočtovo zabezpečený, keďže rozpočtové prostriedky na financovanie návrhu zákona sú zabezpečené v rámci návrhu limitu kapitoly MS SR na príslušné rozpočtové roky, z Plánu obnovy a odolnosti a zo štátneho rozpočtu.  Vo vzťahu k druhej časti pripomienky predkladateľ uvádza, že pripomienka Komisie bola akceptovaná a zapracovanie zmien bolo konzultované s jednotlivými členmi Komisie. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |